ועדת הכספים, כנסת 20, פרוטוקול מספר 226, 2015-12-30 17:20

משה גפני: אני פותח את ישיבת ועדת הכספים.

משה גפני: על סדר היום שינויים בתקציב לשנת 2015.

משה גפני: נעבור לרביזיות.

<טמיר כהן: פניות 12 עד 14, הוצאות פיתוח אחרות.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 4

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: פנייה מספר 171, משרד הבריאות.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 4

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: פניות מספר 172 ו-173, רווחה, ניצולי שואה.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 4

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: פנייה מספר 174, בתי חולים ממשלתיים.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – 4

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: עד כאן.

משה גפני: נעבור לשינויים בתקציב.

משה גפני: פניות מספר 191 עד 192, שינויים בתקציב לשנת 2015, רשויות מקומיות.

סתיו שפיר: היינו צריכים לקבל תשובות.

סתיו שפיר: אין כאן אף אחד שהולך להסביר.

מיקי לוי: ביקשנו רשימות.

מיקי לוי: אדוני ביקש מסיוון רשימות.

משה גפני: אני הולך להצביע בעד הפנייה הזאת שהיא נגדי.

סתיו שפיר: אין כאן ייעוץ משפטי.

בצלאל סמוטריץ': גפני, היא ממש לא נגדך.

אראל מרגלית: אני ממלא מקום הייעוץ המשפטי ואני אומר לך שיש לך בעיה כי אנחנו רוצים לקבל את ההסבר.

משה גפני: אני יודע.

משה גפני: אני מבקש לסכם את הדיון שהתקיים.

משה גפני: היו שני דיונים שהתקיימו בעניין הזה ואני רוצה לסכם את הדיון.

משה גפני: יש כאן העברה של מענק להתיישבות הצעירה.

משה גפני: 32 מיליון שקלים עבור מענק התיישבות צעירה.

משה גפני: אני שאלתי בתחילת הדיון הראשון למה יש קריטריון ביהודה ושומרון שקובע שמענק ההתיישבות הצעירה ניתן רק למועצה אזורית ולרשות מקומית שתושביה הם פחות מ-3,500 אנשים.

משה גפני: אותו מענק התיישבות שניתן גם ברמת הגולן, שם אין את הקריטריון, לא של מועצה אזורית, זאת יכולה להיות גם רשות מקומית, ואין 3,500 תושבים ויכול להיות גם חמישים אלף תושבים.

משה גפני: גם הם יכולים לקבל.

משה גפני: שאלתי מה ההבדל.

משה גפני: שאלתי איך במשך 12 שנים זה עבר יועצים משפטיים במשרד המשפטים ועבר יועצים משפטיים במשרד האוצר ואישרו את זה.

משה גפני: שאלתי למה.

משה גפני: זאת אומרת, מי יודע להסביר מה הקריטריון בעניין הזה.

משה גפני: אני אמרתי – אני לא יודע, אני לא מאמין שאני אומר את זה – שיכול להיות שביהודה ושומרון יש ישובים חרדים גדולים, למעלה מ-3,500 תושבים, והם לא מועצות אזוריות ולכן קבעו שם קריטריון כדי שהחרדים לא יקבלו שם.

משה גפני: לעומת זאת, ברמת הגולן אין ישובים חרדים וביטלו את כל העקרונות.

משה גפני: אני לא מאמין שזה יכול להיות.

בצלאל סמוטריץ': זה באמת חמור מאוד שברמת הגולן אין ישובים חרדים.

בצלאל סמוטריץ': בוא נעבוד על זה.

יצחק וקנין: זה לא מצחיק.

בצלאל סמוטריץ': אני לא צוחק.

משה גפני: אנחנו לא רוצים עסק אתכם.

משה גפני: תנו לנו לחיות את החיים שלנו לבד.

משה גפני: אנחנו נחליט היכן אנחנו חיים.

משה גפני: תחיו אתם איפה שאתם חיים.

בצלאל סמוטריץ': אנחנו אוהבים אתכם.

בצלאל סמוטריץ': זה ההבדל.

משה גפני: מאה אחוז.

משה גפני: זה ההבדל.

בצלאל סמוטריץ': אנחנו מאוד אוהבים אתכם.

משה גפני: אתם אוהבים אותנו ואת הכסף לוקחים לעצמכם ולא נותנים לנו לחיות.

בצלאל סמוטריץ': אבל אנחנו רוצים לתקן את זה.

משה גפני: תאבי בצע.

בצלאל סמוטריץ': אנחנו רוצים לתקן את זה.

משה גפני: סיקריקים תאבי בצע.

משה גפני: על כל פנים, אמרתי שלא יכול להיות דבר כזה.

משה גפני: זה נשמע דבר לא הגיוני.

משה גפני: הרי אנחנו חיים במדינת חוק שוויונית ואיך יכול להיות שזה עבר את היועצים המשפטיים של משרד המשפטים במשך 12 שנים ועבר את היועצים המשפטיים של משרד האוצר?

משה גפני: איך נקבע קריטריון כזה?

משה גפני: ואף אחד לא יודע להסביר אותו.

בצלאל סמוטריץ': איך יכול להיות שקדומים לא מקבלת, שקריית ארבע לא מקבלת, שמעלה אדומים לא מקבלת, שאריאל לא מקבלת, שאפרת לא מקבלת, שבית אל לא מקבלת?

בצלאל סמוטריץ': איך זה יכול להיות?

בצלאל סמוטריץ': הם סתם חרדים?

משה גפני: אנחנו ביקשנו את הקריטריונים וקיבלנו אותם אבל לא קיבלנו את רשימת הישובים אלא את רשימת המועצות האזוריות.

משה גפני: בסדר, אבל קיבלנו וכל מה שקיבלנו, העברנו לכם.

סתיו שפיר: לא.

סתיו שפיר: היו עוד בקשות.

משה גפני: כל מה שקיבלנו, העברנו לכם.

משה גפני: נאמר כאן על ידי היועצת המשפטית של הוועדה שהיא בדקה את זה, ואני חושב שזה נאמר גם כאן בדיון - - -

אראל מרגלית: אבל דווקא שקיבלנו את הקריטריונים, הקריטריונים - - -

משה גפני: מסבכים את המצב עוד יותר.

משה גפני: בסדר.

משה גפני: זה לא שוויוני.

אראל מרגלית: לגמרי.

בצלאל סמוטריץ': שוויוני מאוד.

משה גפני: אמרו שבתוך שבועיים יסיימו את העבודה לגבי הקריטריונים.

משה גפני: אני מבקש בעוד שבועיים את סיום הקריטריונים ואת סיום הבדיקה.

משה גפני: אגב, שלא תהיה טעות, אני הולך להצביע בעד ההעברה הזאת.

משה גפני: אני יורק על ההעברה ומצביע בעדה.

משה גפני: אני פשוט יורק עליה כי זה אחד הדברים החמורים שאני הולך לעשות כאן בוועדה ואני אצביע בעד.

משה גפני: אני לא מתכוון להרפות מהסעיף הזה.

משה גפני: אני אגיע עד, לא יודע עד היכן.

איילת נחמיאס ורבין: אולי תגיש בג"ץ.

משה גפני: את זה לא רציתי להגיד כי את זה אני לא עושה כי בג"ץ עוד מסוגל להצדיק אותם.

משה גפני: מי בעד אישור פניות 191 ו-192?

סתיו שפיר: רגע, גפני, אני רוצה להעיר הערה.

סתיו שפיר: חיכינו והמתנו.

סתיו שפיר: זה לא הוגן.

סתיו שפיר: אני רוצה להתייחס לפני ההצבעה.

משה גפני: בסדר.

משה גפני: אני אצביע עוד הפעם, אם תטעני טענה שצריך לשנות את ההצבעה.

משה גפני: מי בעד.

משה גפני: מי נגד?

משה גפני: מי נמנע.

משה גפני: בעד הפנייה – 6

משה גפני: נמנע – 1

משה גפני: נמנע, אחד.

משה גפני: כל הכבוד לך, אתה יותר אמיץ ממני.

משה גפני: הפניות התקבלו.

משה גפני: סתיו, בבקשה.

יצחק וקנין: לי יש היסטוריה הכי גדולה אתכם.

משה גפני: נכון.

יצחק וקנין: כל הזמן ישבתם מאחורה והייתם אומרים שאנחנו בקטסטרופה והייתי מרים יד ועוזר לכם, אבל בקדנציה הקודמת האכלתם אותנו מירורים בישיבות ובכל.

יצחק וקנין: לא היה דבר שלא האכלתם אותנו מירורים.

בצלאל סמוטריץ': על זה אני מסכים, אז עכשיו אתה נוקם?

יצחק וקנין: לא נוקם.

בצלאל סמוטריץ': אתה דופק את המתיישבים ביהודה ושומרון?

יצחק וקנין: אני לא נוקם.

בצלאל סמוטריץ': דעתי בעניין הקדנציה הקודמת ידועה.

יצחק וקנין: רק אתם מסוגלים להפיל.

יצחק וקנין: אני לא מסוגל לעשות את זה.

סתיו שפיר: זה לא יאמן שזה הפך להיות שיח מגזרי.

מיקי לוי: דווקא ייאמר לזכותו של סמוטריץ חברנו לוועדה שהוא התנגד למה שנעשה בקדנציה הקודמת.

בצלאל סמוטריץ': אני התנגדתי לכל מה שעשו בקדנציה הקודמת.

בצלאל סמוטריץ': אתה פשוט מוסת.

בצלאל סמוטריץ': וקנין, אתה מוסת על ידי גפני.

יצחק וקנין: אני לא מוסת.

בצלאל סמוטריץ': מה אתם אומרים, אין שום קשר למציאות.

יצחק וקנין: גם אני בא ממועצה אזורית.

בצלאל סמוטריץ': אין שום קשר לעניין הזה.

יצחק וקנין: איך בניתם קריטריונים.

בצלאל סמוטריץ': הקריטריון הזה נבנה כהמשך.

יצחק וקנין: אני לא מאמין לדברים שלכם.

בצלאל סמוטריץ': סתם מוציאים שם רע.

בצלאל סמוטריץ': איך מסכסכים בין ציבורים.

יצחק וקנין: אם היינו מחזירים לכם רבע ממה שעשיתם לנו בקדנציה הקודמת.

בצלאל סמוטריץ': עשו לי.

בצלאל סמוטריץ': למה אתה אומר עשיתם לנו.

בצלאל סמוטריץ': על מה אתה מדבר?

בצלאל סמוטריץ': אין לי קצבאות ילדים?

יצחק וקנין: הבאנו לכם כסף בלי סוף.

בצלאל סמוטריץ': מי זה לכם?

בצלאל סמוטריץ': וקנין, אתה ואני זה היינו הך וגם גפני אלא שהוא לא רוצה.

משה גפני: לסיקריקים תאבי הבצע.

משה גפני: סתיו שפיר, בבקשה.

בצלאל סמוטריץ': תתבייש לך גפני על הסגנון.

בצלאל סמוטריץ': יש דרך לנהל.

משה גפני: על מי דיברתי?

בצלאל סמוטריץ': יש דרך גם כשמתווכחים.

משה גפני: על מי דיברתי?

משה גפני: זה כמו שמישהו אומר שהגנב יקום ואז פתאום מישהו קם ואומר למה אתה מעליב אותי.

משה גפני: דיברתי עליך?

בצלאל סמוטריץ': יש דרך לדבר.

משה גפני: ויש דרך לעשות.

בצלאל סמוטריץ': כן, בסדר.

משה גפני: הגיע הזמן שתעשו חשבון נפש.

משה גפני: יש כאן מדינה ואזרחים.

בצלאל סמוטריץ': אנחנו עושים כל הזמן.

משה גפני: וכל מיני אנשים שדרך אגב במקרה גם לא הולכים עם כיפות סרוגות.

בצלאל סמוטריץ': זאת הסתה שקרית ודמגוגית של השמאל.

בצלאל סמוטריץ': אתה בן אדם רציני, גפני.

איילת נחמיאס ורבין: הסתה שקרית ודמגוגית של השמאל?

בצלאל סמוטריץ': שקרית ודמגוגית.

משה גפני: רבותיי, העניין נגמר.

משה גפני: סתיו, בבקשה.

סתיו שפיר: גפני, המתנתי בסבלנות להעיר שתי הערות.

סתיו שפיר: הראשונה היא אתם הופכים את זה לשיח מגזרי בשעה שהשיח צריך להיות כאן שיח לטובת הציבור הרחב.

משה גפני: נכון.

סתיו שפיר: הקריטריונים היו צריכים להיות שוויוניים לכולם.

משה גפני: נכון.

משה גפני: מה אמרתי?

סתיו שפיר: לא חרדים, לא ערבים, לא חילונים.

בצלאל סמוטריץ': אלא אם כן למתנחלים יש צרכים ביטחוניים שאתם גרמתם להם באוסלו.

בצלאל סמוטריץ': כן, אתם נתתם שם עשרות אלפי נשקים למחבלים, אז עכשיו סוחטים אתכם.

בצלאל סמוטריץ': ץ

משה גפני: אני קורא לך פעם ראשונה.

משה גפני: היא ברשות דיבור.

סתיו שפיר: הסיבה היחידה שהוא מתערב בדבריי היא כי הוא לא רוצה שהציבור ישמע את האמת אבל אני אמשיך להגיד אותה.

סתיו שפיר: הדבר שהיה צריך לקרות כאן זה לדרוש כאן ולא להצביע ולא להרים יד ולהצביע בעד על שום דבר שיש בו קריטריון לא שוויוני של העברות כספים שלא מתחלק שווה בשווה בכל מדינת ישראל, בלי קשר למגזרים.

סתיו שפיר: זה שנוצר כאן שיח מגזרי, זה מאוד בעייתי וזה מה שמחרב את החברה הישראלית.

יצחק וקנין: כשאני אמרתי לו חרדים, התכוונתי שאם הייתי מחזיר לו מה שהם עשו, הם עשו את זה באמת מגזרי.

בצלאל סמוטריץ': מי זה הם?

אלי כהן: וקנין, כשמדברים על הקיבוצים, זה בסדר?

יצחק וקנין: אני לא נגד הקיבוצים.

סתיו שפיר: הם מבחינתם עושים את זה גם נגד "המגזר" שנקרא עוטף עזה שמתחנן לכסף ולא מקבל אותו, בזמן שהם דואגים רק לחברים שלהם בהתנחלויות.

בצלאל סמוטריץ': לא מקבל אותו?

סתיו שפיר: לא מקבל אותו וזה המידע.

סתיו שפיר: אני רוצה לומר דבר שהוא עניין פלילי.

סתיו שפיר: המענקים האלה הועברו בעבר וזה נחשף ודווח בתקשורת והיה על זה תחקיר אצל החשבת הכללית.

משה גפני: זה נאמר כבר בישיבה הקודמת.

סתיו שפיר: לא נכון.

סתיו שפיר: המענקים האלה הועברו לעמותת מועצת יש"ע באמצעות הרשויות ביהודה ושומרון.

סתיו שפיר: זה מעשה פלילי.

מכלוף מיקי זוהר: על מעשים פליליים מגישים תלונה במשטרה.

סתיו שפיר: מי שהיה אז יושב ראש מועצת יש"ע זה נפתלי בנט יושב ראש המפלגה של בצלאל סמוטריץ.

מכלוף מיקי זוהר: תגישי תלונה במשטרה.

סתיו שפיר: החשבת הכללית הייתה אמורה לעשות מחקר בעניין.

סתיו שפיר: זה שמחזירים מענקים שהם מענקים שהסתברו כלא חוקיים, זאת בעיה.

סתיו שפיר: סיוון, הנציג של משרד האוצר היה צריך לשבת כאן ולהסביר איך הם צובעים את הכסף הזה ומוודאים שהוא לא מתגלגל בסוף לידיים של עמותות פרטיות.

סתיו שפיר: ברגע שהם לא עשו את זה, יש כאן שותפות שעלולה להיות שותפות לעבירה, אם אנחנו לא נדאג לברר כאן את הפרטים ואת המידע.

סתיו שפיר: כל מי שמצביע ומאפשר לדבר הזה להתקיים, הוא עלול להיות שותף לממש עבירה.

סתיו שפיר: אסור להעביר כספי מדינה לעמותה פרטית דרך צינור של הרשויות המקומיות.

סתיו שפיר: זה אסור בחוק.

סתיו שפיר: הם לא בדקו את העניין הזה על אף שהתחייבו שכן יבדקו.

משה גפני: תודה רבה.

משה גפני: אני ביקשתי בבוקר מהייעוץ המשפטי להביא לי חוות דעת משפטית.

סתיו שפיר: לא על זה.

משה גפני: על זה הייתה חוות דעת משפטית שאומרת שזה חוקי.

סתיו שפיר: לא על הנושא הזה.

משה גפני: בסדר.

משה גפני: אני הצבעתי.

סתיו שפיר: אני מבקשת שלא תצביעו על הרביזיה בלי שיש חוות דעת משפטית על הנושא הזה.

משה גפני: בסדר.

משה גפני: אני רק מבקש להודיע שמכיוון שהייתה כאן אמירה שלי, אני מבקש גם לפרוטוקול, שסמוטריץ אמר שהוא אוהב אותנו ואני אמרתי שאני שונא אתכם, אני פשוט חוזר בי מהאמירה הזאת.

משה גפני: אני שכחתי שיש פרוטוקול ואחרי כן יגידו שבאמת אני שונא.

משה גפני: יש שם אנשים משכמם ומעלה, לא חברי הכנסת, שהם אנשים רציניים שאני אוהב אותם.

בצלאל סמוטריץ': אני מעריך את זה.

בצלאל סמוטריץ': עלי הוא יכול לרדת.

משה גפני: אני מבקש לא להפריע לי.

משה גפני: אני קורא לך לסדר פעם שנייה.

משה גפני: אני אוהב אותם.

משה גפני: אני לומד אתם הרבה פעמים בחברותא ואלה אנשים רציניים אבל הם מוסתים על ידי כל מיני כאלה.

משה גפני: פניות מספר 142 עד 143.

משה גפני: דיברנו על העניין הזה.

משה גפני: מדובר על תקציב המשרד לשירותי דת.

משה גפני: מי בעד אישור הפניות?

משה גפני: בעד הפניות – 7

משה גפני: פניות מספר 142 ו-143 נתקבלו.

משה גפני: הפניות אושרו.

אראל מרגלית: רביזיה.

סתיו שפיר: רביזיה.

משה גפני: פניות מספר 175 עד 182, משרד הבריאות.

מיקי לוי: רביזיה על הכול.

משה גפני: הגדלת תקציב בתי החולים הממשלתיים.

משה גפני: מי בעד?

משה גפני: מי נגד?

משה גפני: בעד הפניות – 7

משה גפני: פניות מספר 175 עד 182 נתקבלו.

משה גפני: הפניות אושרו.

משה גפני: יש רביזיה.

מיקי לוי: על הכול.

משה גפני: אי אפשר על הכול אבל אפשר על כל בקשה.

מיקי לוי: יותר נוח.

משה גפני: פניות מספר 183 עד 190, משרד ראש הממשלה.

מיקי לוי: עכשיו תהיו גברים ותצביעו נגד.

איילת נחמיאס ורבין: אני אוטומטית מתנגדת למה שדרורית מבקשת.

משה גפני: לא יכול להיות דבר כזה.

משה גפני: אלה גמלאות מקופת המדינה.

מיקי לוי: זה כולל את המטוס?

משה גפני: אני שאלתי הבוקר אם זה כולל את המטוס.

משה גפני: זה כולל את המטוס?

<אלעד מסאסא: זה לא כולל לא מטוס ולא כל כלי תעופה אחר.

אראל מרגלית: זה כולל את הווילה החדשה?

משה גפני: מי בעד אישור הפניות?

משה גפני: מי נגד?

משה גפני: בעד הפנייה – 7

משה גפני: פניות מספר 182 עד 190 נתקבלו.

משה גפני: הפניות אושרו.

משה גפני: פניות מספר 204 ו-205, עודפים, מלאי חירום של המשק והדלק.

משה גפני: מי בעד?

משה גפני: מי נגד?

משה גפני: בעד הפניות – 7

משה גפני: פניות מספר 204 ו-205 נתקבלו.

משה גפני: הפניות אושרו.

מיקי לוי: רביזיה.

מיקי לוי: על הכול רביזיה.

משה גפני: פנייה מספר 207.

<ניר אמסל: אני אסביר את הפנייה בשם הרפרנטית שלא יכלה להגיע.

<ניר אמסל: מדובר בטעות סופר של 16 מיליוני שקלים בסעיף או בתכנית של 22 מיליארד שקלים שצריכים לעבור מתכנית של השתתפות האוצר בגביית תשלומי הקצבאות במימון האוצר לתכנית אליה הם מועברים כיד שהמוסד לביטוח לאומי יוכל לשלם אותם.

<ניר אמסל: זאת המטרה של ההעברה.

<ניר אמסל: זאת העברה בתקציב הביטוח הלאומי.

משה גפני: זה תיקון טעות סופר?

<ניר אמסל: כן.

<ניר אמסל: תיקון טעות.

משה גפני: למישהו יש שאלות?

מיקי לוי: אין כאן תוספת?

<ניר אמסל: לא.

<ניר אמסל: זה תיקון טעות.

<ניר אמסל: העברה בתוך התכניות של ביטוח לאומי מתכנית אחת לתכנית אחרת כדי שהביטוח הלאומי יוכל לשלם.

משה גפני: מי בעד אישור הפנייה?

משה גפני: מי נגד?

משה גפני: בעד הפנייה – 7

משה גפני: פנייה מספר 207 נתקבלה.

משה גפני: הפנייה אושרה.

משה גפני: סיימנו את ההעברות.

משה גפני: בשעה 18:10 בעזרת השם נצביע על הרביזיות.

מכלוף מיקי זוהר: חברים, חברי הקואליציה, אני מבקש להתייצב כאן בדיוק בשעה 18:10 להצבעה על הרביזיות והולכים הביתה.

משה גפני: אתם יכולים לוותר על הרביזיה?

מכלוף מיקי זוהר: אראל, אתם רוצים את ההצבעה על הרביזיות עכשיו?

משה גפני: לא.

משה גפני: אי אפשר.

משה גפני: אני מחדש את הישיבה.

משה גפני: אנחנו מצביעים על הרביזיות.

<טמיר כהן: רביזיה על פניות מספר 142 ו-143, שירותי דת.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: רביזיה על פנייה 175 עד 182, בריאות.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: רביזיה על פניות 183 עד 190, משרד ראש הממשלה.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: רביזיה על פניות מספר 191 עד 192, רשויות מקומיות.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

סתיו שפיר: ביקשתי לראות את הנתונים.

משה גפני: אני אאפשר לך.

משה גפני: קודם נסיים את ההצבעות.

<טמיר כהן: רביזיה על פניות 204 ו-205.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

<טמיר כהן: רביזיה על פנייה מספר 207, ביטוח לאומי.

משה גפני: מי בעד הרביזיה?

משה גפני: מי נגד?

משה גפני: בעד הרביזיה – מיעוט

משה גפני: הרביזיה לא נתקבלה.

משה גפני: הרביזיה לא התקבלה.

משה גפני: סיימנו את הרביזיות.

סתיו שפיר: אני רוצה שמשרד הפנים ישב כאן ושתבטל את ההצבעה על הרביזיה.

סתיו שפיר: שמשרד הפנים יבוא ויסביר לנו איך הוא דואג לכך שהכסף באמת יעבור לרשויות ולא יעבור לעמותות הפרטיות של הימין שלא כחוק כפי שקרה בפעם הקודמת.

סתיו שפיר: ביקשתי שהרביזיה לא תוצבע.

משה גפני: לא.

משה גפני: אני חייב להצביע.

משה גפני: אני מקבל את כל הדברים שאמרת.

משה גפני: אני מבקש ממנהל הוועדה לדרוש את כל הדברים האלה מהם.

משה גפני: אני רוצה במהלך השבוע הבא לקבל את כל הפרטים האלה.

סתיו שפיר: ומה נעשה כשנקבל?

משה גפני: נראה.

משה גפני: את צריכה להבין אותי.

משה גפני: כאשר אנחנו נמצאים ביום רביעי אחר הצהרים, אני לא מכנס את הוועדה מחר, ה-1 בחודש הוא ביום שישי והמשמעות של העניין הוא שהחלטנו שלא מעבירים את הכסף.

סתיו שפיר: אתה יודע שהכסף הזה לרשויות באיו"ש המענקים, הוא כסף שמשרד האוצר הקודם הבטיח שהוא לא מעביר אותו יותר.

משה גפני: בסדר.

משה גפני: אני מבקש להעביר את החומר.

משה גפני: עם כל הרצון הטוב שלי, אני לא יכול.

סתיו שפיר: מה היה קורה אם לא היה עובר?

משה גפני: זה משבר בקואליציה.

משה גפני: אני לא יכול.

סתיו שפיר: זה עוד משבר בקואליציה?

משה גפני: כן.

משה גפני: הכול מתוח.

משה גפני: אני מבקש את מה שהיא ביקשה ממשרד הפנים.

משה גפני: גם אני רוצה את החומר הזה כי אני הולך לטפל בזה עכשיו באופן אינטנסיבי.

משה גפני: אני הולך לטפל בזה.

משה גפני: תודה רבה.

משה גפני: הישיבה נעולה.